Konferenca frančiškovske družine

Prot. št. 31/2023

Assisi, 4. oktober 2023

Slovesni praznik svetega očeta Frančiška

**Bratje in sestre**

**frančiškovske družine**

**Popolni odpustek ob 800. obletnici »božiča v Grecciu«,**

**ki ga je obhajal sv. Frančišek Asiški**

Dragi bratje in sestre,

 Gospod naj vam da mir!

Pišemo vam iz Assisija, kjer smo zbrani ob praznovanju našega serafinskega očeta, da bi z vami delili velik dar in privilegij, ki nam ga je sveti oče želel podeliti ob 800. obletnici božiča v Grecciu. Tu se je sveti Frančišek želel spomniti Gospodovega rojstva, začenši z jaslicami, da bi prišli do evharističnega slavja, kjer je Jezus Kristus navzoč v kruhu in vinu.

V okviru obhajanja te 800. obletnice, smo, 17. aprila 2023, na svetega očeta naslovili naslednjo prošnjo: »*Za pospeševanje duhovne prenove vernikov in povečanje življenja v milosti prosimo, da bi se od 8. decembra 2023, praznik Brezmadežnega spočetja Device Marije, do 2. februarja 2024, praznik darovanja v templju našega Gospoda Jezusa Kristusa, vsi verniki, ki bi obiskali cerkve, za katere skrbijo frančiškovske družine po vsem svetu in se v molitvi zaustavijo pred tam postavljenimi jaslicami lahko dobili popolni odpustek pod običajnimi pogoji. Tako tudi tisti, ki so bolni ali fizično ne morejo sodelovati, lahko dobijo dar popolnega odpustka, s tem, da darujejo svoje trpljenje Gospodu ali izpolnijo vaje pobožnosti*.«

Apostolska penitencierija je prošnjo pozitivno sprejela in dala pravico, da se jo javno objavi.

**Zato bodo lahko vsi verniki v vseh cerkvah,**

**ki so nam zaupane v pastoralno skrb,**

**od 8. decembra 2023 do 2. februarja 2024,**

**dobili popolni odpustek pod običajnimi pogoji.**

Prosimo vas, da razširite ta »privilegij« po vseh naših krajih, ki se dobro ujema s posebnim odnosom, ki se je vzpostavil med svetim Frančiškom in Cerkvijo, ko je papeža prosil za odpustek za tiste, ki so obiskali Porciunkulo, in upamo, da bo za vso frančiškovsko družino priložnost za občestvo in duhovno obnovo za vsakega brata in sestro.

Naj Gospod podpira vaše korake,

in naj vam izkaže svoje usmiljenje!

Vaši generalni ministri in predsednik

**Frances Duncan OSF**

Predsednik IFC-TOR

**Massimo Fusarelli OFM**

Generalni minister

**Carlos Alberto Trovarelli OFMConv**

Generalni minister

**Tibor Kauser OFS**

Generalni minister

**Roberto Genuin OFMCap**

Generalni minister

**Amando Trujillo Cano TOR**

Generalni minister